Ak uvidíš lady Mumbyovú, uisti sa, že dostala pozvánky.
A hľadaj ľudí, čo sa správajú teatrálne.
Mám sa spýtať prečo?
Najala som hercov na dnešný hlavný program.
Po príhovoroch dvaja herci zahrajú scény z Rómea a Júlie.
Úžasné, nie?
Musia?
Áno, a mali tu byť už dávno.
Ak neprídu, bál je v keli.
Možno by to tak bolo lepšie.
A čo je to za „zábavku“?
Kvadrilová polka. V Čechách je to teraz úplný hit.
Smotánka z Port Victory asi nepozná
najnovšie východoeurópske tanečné trendy.
Preto som pripravila úplne jasný návod.
Áno, až príliš jasný.
Belle. Od rána si protivná.
Určite by si radšej robila nepredstaviteľné veci v pitevni,
ale môžeš sa, prosím, správať ako normálna dáma?
Kvôli mne. Len dnes večer.
Fajn.
Pokúsim sa.
Kvôli tebe.
A potom môžeš byť opäť sama sebou.
Skvelé.
Tak mi povedz o tom tanci.
Je to štvorylka, ale dvakrát rýchlejšia,
takže sa musíš pevne držať partnera. Veľmi, veľmi pevne.
A s kým dúfaš, že si zatancuješ?
- Len s Phineasom. - Zase si sa zaľúbila?
Áno, ale s Phineasom je to iné.
Normálne mu chcem vybozkávať líca. Tak veľmi ho mám rada.
Tento večer musí byť dokonalý.
- Takže, prosím... - Rozumiem.
Dobre. Nájdem niekoho, s kým budeš tancovať ty.
- Nie. Ja naozaj... - Dámy.
Inšpektor.
Sestra si práve hľadala tanečného partnera.
- Vôbec nie. - Lebo je úplne normálna dáma.
Prídete na bál?
To si nenechám ujsť.
Ale, žiaľ, netancujem.
Tá palica. To je škoda.
Veru.
No nič, idem ďalej pátrať po svojich milých hercoch.
- Uvidíme sa večer, inšpektor. - Nie, počkaj. Fanny!
- Lady Belle, môžete na slovíčko? - Samozrejme.
Aké?
Skalpel.
LIŠIAK JACK DAWKINS
Našiel som ho na mieste údajného zločinu.
A?
Môžem sa spýtať, či ho spoznávate?
Nie je môj.
Nie, samozrejme,
keďže vám bolo zakázané vykonávať chirurgiu.
Ale niekto ho použil v koči vášho otca.
Niekto, kto má prístup ku skalpelom
a má vo zvyku operovať
mimo nemocnice... aj mimo zákona.
Zdá sa, že ho tam nechal v zhone, vedľa krvavej škvrny.
Vie guvernér o tom, že sa pohybujete po jeho pozemku bez dovolenia?
Prezrel som jeho koč.
Koč, ktorý mu darovala sama kráľovná.
Už len vaša predstava,
že by môj otec zneužíval kráľovnin dar na zohavovanie, ma uráža.
To vôbec nebol môj úmysel.
A čo to máte na prste?
Porezal som sa na skalpeli.
To je ale náhoda, že ste našli krv práve vo chvíli, keď ste sa porezali.
Spochybňujete moje vyšetrovacie schopnosti?
Nie. Som si nimi celkom istá.
Udržujte tú ranu čistú, inak sa zapáli.
Ups. Práve som vám dala lekársku radu.
Chcete ma za to zatknúť?
Ako často sa tieto ťažkosti objavujú, lady Mumbyová?
Je to rôzne, ale v poslednom čase aj štyrikrát do týždňa.
Nestalo sa niečo, čo by to mohlo spustiť?
Prišla som o manžela.
Úprimnú sústrasť, madam.
Cassandra našla svojho otca, keď zomrel.
Omdlela a udrela si hlavu. Odvtedy sú záchvaty horšie.
Dovolíte, slečna?
A ako tie záchvaty vyzerajú?
Pády? Mykanie tela?
Pena pri ústach a podobne?
Nie. Má videnia.
Videnia?
Vidím malého smutného chlapca.
Pozdrav sa, Smutko.
Je tu?
Pri okne.
Bolí ho bruško, preto je stále smutný.
Ako vyzerá?
Je drobný.
Má námornícky oblek.
Veľmi sa tešila na dnešný guvernérov bál, ale...
Myslíte, že tam môže ísť?
Pubertálna hystéria. Nič viac.
Nie, nesúhlasím. Podľa mňa ide o epilepsiu.
Epilepsiu? Nemá nič, čo by sa dalo nazvať záchvatmi.
Myslím, že jej videnia sú záchvaty.
Len prišla o otca.
Túži po pozornosti a ty jej hráš do karát.
Podľa mňa úder do hlavy zhoršil jej skrytú epilepsiu
a videnia sú príznakom.
Je to výmysel, Dawkins.
Je to neurologické, Sneed.
Alebo to bolo skutočné zjavenie.
To je nezmysel, profesor.
Belle by vedela, čo s tým.
Lady Belle tu nie je a ani nie je lekárka.
Ja však áno.
A podľa mňa netreba žiadnu liečbu.
Cassandra môže ísť na bál.
Prospeje to jej aj matke.
Nie, mýliš sa, Sneed.
A ty si na podmienke.
Takže choď a uľav pánovi Gougerovi.
Už týždeň nemal stolicu.
Ste v poriadku, profesor?
Áno, som.
Ďakujem, Dawkins.
TRH VICTORY
Ahoj.
Všimol som si, že som dnes nedostal svoj ranný sendvič s cviklou a sardinkou.
Kašlem na tvoj sendvič.
To bolo kruté.
Čo ti urobila ryba a cvikla?
Nič.
Ale práve som niekomu vyprázdnil črevá. Takže...
Raz to spravíš aj pre mňa.
Tomu ver, že nie.
Hej, spomaľ. Kam sa ženieš?
Musím nejako poslať odkaz Belle.
- Ani náhodou. - Prečo nie?
Lebo takto picháš Smrtku rovno do oka.
Potrebujem sa s ňou poradiť o neurologickej poruche.
Ja ti takú poruchu spôsobím,
ak hneď neprestaneš. Máme naliehavejšie veci na práci.
Aké?
Mám jedného pánka,
čo je hotový z našej pôdy,
ale banka mu neuvoľní peniaze na zálohu
bez donačnej listiny.
Koľko peňazí?
Päťsto libier.
No dopekla. A ako získame donačnú listinu?
Flashy už čmára falzifikát,
ale podľa mňa nie je dosť dobrý.
Poď sa pozrieť.
- Dobre, ale rýchlo. - Jasné. Rýchlo.
A to má byť čo?
Donačná listina.
Hej. „Listina“ má len jedno L.
Donačná llistina
Nie vo Walese.
Nie sme v prekliatom Walese!
Čo je toto, Flashbang?
- Mrkvový strom. - Pre Kristove rany!
Pánkovia to nezožerú.
Aha. Akoby to načmáralo decko.
Drsné od niekoho, kto nevie písať.
Píšem lepšie, než ty kreslíš, kamoš.
- Tak poď, ukáž. - Dobre, Flashy. Pokoj.
Vieš všeličo, ale toto ti fakt nejde.
Celé to smrdí.
Ešte aj ty, Tim?
Myslím Faginov plán.
- Čo ti na ňom nesedí? - Neukradli ste nám už dosť?
Teraz idete kradnúť aj falošné pozemky?
Nekradneme, len blafujeme.
Nemáte právo s nimi blafovať.
Timmy!
Chce to pravú donačnú listinu, aby ju mohol odpísať.
Hej. No ak ju nemáš schovanú v riti,
- tak neviem, kde ju vezmeme. - Guvernérov dom.
Prestaň myslieť rozkrokom.
- Nemyslím. - Ale áno, dočerta!
Dnes večer sa tam aj tak nedostaneš, Lišiak. Je tam bál.
Čo znamená, že tam bude kopa obetí pre naše kšefty.
Nie, nemá to zmysel, Fagin.
Zvyknem tam pašovať baby pre pánkov, ale dnes je to iba pre pozvaných.
Všade budú stráže. Dnu pustia len smotánku.
Na to kašlem. Ideme.
Nie, k slečinkinmu domu sa ani nepriblížiš.
To môžeš rovno zapískať na kata a poprosiť ho o láskavosť.
- Fagin, no tak. - Lišiak, nie!
Dnes máme málo ľudí, páni.
Je to slávnosť miestokráľa. Nikto sa nedostane
na guvernérov bál bez pozvánky.
Ale keďže v Lakti máme vraha,
nesmieme kvôli bálu nechať ľudí bez ochrany.
Takže rozdeľte sily.
A, Bramwell,
Lakeť nesmie zostať bez dozoru.
Rozumiem, pane.
A vy budete na bále?
Áno. Podľa protokolu.
To vám musí vyhovovať, inšpektor.
Len si pekne popíjajte šampanské, kým my sa budeme brodiť v blate.
Máte dve možnosti, seržant.
Buď svoje slová vezmete späť,
alebo vás hneď degradujem
a pošlem do Van Diemenovej zeme.
Vraj sa tam väzni navzájom požierajú, keď im dôjdu zásoby.
Možno by sa vám to páčilo viac,
ako si tu plniť svoju prekliatu povinnosť!
- Beriem späť. - „Beriem späť“ čo?
Beriem späť, pane.
Pokračujte, Bramwell.
Ďalšie telo s modrým stehom, inšpektor.
Posilnite svoju jednotku.
Pane.
Pandanus.
Aby mala kde odpočívať.
Šľachetné, pomáhať mŕtvym nájsť pokoj.
Môžem vidieť telo?
Ďakujem, pane.
Natrieme to. Dá sa to zvládnuť?
To by malo pomôcť.
Vezmi si to a večer si to znovu natri.
Dobre? Poď. Skús si to udržať čisté.
Tak bež.
Opäť sa stretávame.
Lady Belle, vaše návštevy v Diablovom lakti ma znepokojujú.
Obávam sa o vašu bezpečnosť.
Áno. Nuž, keď som nápadná ako páv,
každý hneď vidí, že som pod ochranou guvernéra.
V noci tu zabili mladú ženu.
To ma veľmi mrzí.
Ale je tu ešte niečo.
Stratil som v slume niekoho blízkeho.
Nechcem to zažiť znova.
Preto nosíte čiernu.
Pripomínate mi ju.
Aj ona mala srdce pre charitu a nedbala na nebezpečenstvo.
Hádam mi teda odpustíte, že sa vás snažím chrániť.
Súcitím s vami, inšpektor.
Ale ochranu nepotrebujem.
A čo tak teplovzdušný balón?
Preletíme hradby a dostaneme sa na bál.
Nie.
Podľa mňa by si všimli,
keby v guvernérovej ružovej záhrade pristál obrovský balón.
Predstieraj, že si mŕtvy, Fagin.
Odnesieme ťa tam v rakve.
Fajn nápad, Aputi,
ale aj bez toho tam bude dosť mŕtvo.
A žiadne také!
Zavrieť ma do truhly? Nič horšie ani neexistuje.
No tak. Ako sa dostaneme dnu?
My dvaja sa dnu nedostaneme. Nikam nejdeme.
Ženská!
Jedlo pre dvoch unavených kočovných hercov.
Ešte raz mi povieš ženská
a spravím si z tvojich gulí náušnice.
Jasné.
Poďme si prejsť balkónovú scénu, Milty.
Ten večierok je otrasne malomeštiacky, ale...
je to predsa pre guvernéra.
Áno.
Rómeo a Júlia!
Druhé dejstvo, druhá scéna.
„Čo to svitá v okne tom?“
A ja... Ja sa zatočím takto!
- To sú ale tupci. - Hej, ale nedokonči to príliš skoro.
- Nie. - ...tancuj...
Riešenie máme priamo pred nosom.
Dnes večer si Rómea a Júliu
zahrajú...
Flashy a Aputi.
- Čo? - Čo?
Počúvajte.
Šlohneme im kostýmy,
Flashy a Aputi si ich oblečú, dostanú sa dnu a pustia mňa.
A kým ukradnete donačnú listinu,
ja budem opitým pánkom núkať ďalšiu pôdu. Jednoduché.
Aha, a čo ja?
Ty ostávaš doma.
Ale ja neviem po shakespearovsky.
Ani nemusíš, je to len prestrojenie.
Vypadneš skôr, než stihneš povedať: „Byť...
„či...
„nebyť.“ Otázky?
Myslel som, že to bola otázka.
- Čo? - Idem s vami a basta.
Nie. Ani náhodou, princ Otrasoň.
Nie, no tak, Fagin.
Nemôžeš im predsa len tak strhnúť šaty, nie?
Treba ich uspať, a na to je potrebný lekár.
Hej. Ja ich nechcem omráčiť.
Nepripadá mi to správne.
Fajn, ale uspíš hercov vonku,
potom rýchlo zmizneš.
Ani sa nepriblížiš k slečinke.
Keď zistia, že sa tam motáš, nabehne tam polovica žandárov
so slučkou.
Dobre.
Fajn. Rozumiem.
Čo? Naozaj rozumieš?
Áno, nie som hlupák, Fagin.
Viem, že je pre mňa fakt nebezpečné tam byť.
Tie piskľavé zbabelé potvory, čo sa zakrádajú vo vetre
a sajú krv každému chudákovi,
čo sa len snaží poctivo kradnúť.
To ti je hnus.
Som prekvapený, že komáre hneď nevzplanú,
keď sa napijú tvojej krvi.
Pri tom množstve skysnutého vína a octu, čo do seba leješ.
Zavrite už tie svoje ufňukané papule! Tam sú!
Tak ideme.
Aputi, poď.
„Prečo si ty Rómeo?“
- Skvelé. - Bolo to dobré?
- A potom ťa chytím za prsia. - A potom sa odtiah...
Vy ste tí herci?
Herci?
My sme nositelia pravdy, tkáči snov,
básnici legiend.
Áno. Áno, sme herci.
Môžete nám povedať, kde je naša šatňa?
Šatňa?
Musíme si rozcvičiť hlasy, ponaťahovať údy, než vystúpime na javisko.
Šatňa! Áno, tadeto.
Dobrý večer.
- Dobrý večer. - Teší ma.
Kde je Belle?
Fanny, ešte ti praskne korzet.
Meškáš.
Na čo? Aby som bola už piata, kto povie „dobrý večer“?
- Dobrý večer. - Nie, máš byť normálna dáma.
Jasné. Prepáč.
Snažím sa.
Fanny, koho si ešte pozvala?
Statkársku šľachtu z okolia
- a aj nádejných. - Ako sa máte?
A inšpektora Boxera.
Hoci neviem, či sa medzi nich ráta.
- Má majetky? - Nie.
Ale bude mať, keď zdedí titul po strýkovi.
Kde je Phineas?
Myslíš, že zabudol, Belle?
Chcem, aby bolo všetko dokonalé pre vtipného strýčka Dickieho.
To je od vás naozaj láskavé.
Ale kdeže. Každému to prospeje.
Presne tak, ako si to predstavoval starý Vilko Kývoštep.
Cítim sa zle, že sme ich tak nechali.
Myslíš, že budú mať pohodlie?
To sotva,
keďže sú polonahí a zviazaní k sebe.
Pri tom množstve éteru,
čo som im dal, budú spať ako zabití.
No... asi hej.
Možno by sme im mohli dať vankúš.
Jasné. A rovno im postavím aj posteľ s baldachýnom, ak chceš.
Prestaňte už fňukať nad hercami a robte, čo máte.
Zožeňte mi donačnú listinu. A ty hybaj domov. Bež.
Dobre. Áno.
Veľa šťastia. Zlomte väz.
Fanny, tá rodina má stále smútok.
Pozvať ich na večierok je veľké faux pas.
Nie, ja neznášam faux pas!
Ada, rada vás vidím.
Myslíš, že Phineas neprišiel pre moje faux pas?
- Ani herci tu nie sú. - Nie, drahá. Všetci prídu.
Mňau.
- Phineas. - Lady Fanny.
Vyzeráte úžasne.
Smiem prosiť?
No konečne.
Skús bežať v opätkoch.
- No poď, Flashy. - Áno.
Vďaka, Flashy. Máš to u mňa.
Len sa nenechaj zabiť, inak zo mňa Fagin spraví polievku.
Rád vás spoznávam.
- Dobrý večer. - Vitajte.
Dobrý večer. Áno, vitajte.
- Dobrý večer. - Áno.
- Dobrý večer. - Zdravím.
Vitajte. Áno.
Dobrý večer.
Dobrý večer. Lady Belle, ak sa nemýlim.
Dobrý večer, inšpektor.
Bavíte sa?
Ani nie.
Radšej by som si hore čítala.
- Akú knihu? - Aischylos.
- Oresteia? - Áno.
- V gréčtine? - Samozrejme.
Môžem vás odprevadiť dnu?
Áno, poďme.
Ja mám rád večierky.
Hreje ma pri srdci, keď vidím ľudí, ako sa spoločne zabávajú.
Preto robím svoju prácu.
Aby som chránil pred zlom.
Prosím o pozornosť.
Je čas na dnešný program.
Ukážku kvadrilovej polky.
Smiem prosiť?
Ja že netancujete.
Výnimka potvrdzuje pravidlo.
Áno, čítala som Cicera.
Belle, bez štyroch párov to nepôjde.
Ak to bude prirýchle, môžeme prestať.
Nie, to je v poriadku.
Len sa obávam, že som vyšiel z cviku.
Ale asi vynecháme dvíhačku.
Výborne.
Je to priam oáza.
Zelené lúky, dažďové pralesy, trblietajúce sa jazerá.
Ani by ma neprekvapilo, keby tam stromy rodili peniaze.
A pôda je úrodná. Diabolsky úrodná.
Sám som tú trávu ochutnal. Má takú sladkastú chuť,
že vaše ovce budú pekne vykŕmené
a vaše vrecká plné.
Tak, páni, čo poviete?
Nuž, len čo uvidíme donačné listiny, pán Fagin,
myslím, že budete mať skupinu vplyvných kupcov, dobre?
Nuž, čin-čin.
Na zdravie.
- Na zdravie. - Výborne.
Tanec, pani guvernérová?
Ani náhodou.
No tak, Janey.
Pamätám si časy, keď si zbožňovala benátsky bál.
A naposledy ste tancovali?
Pred siedmimi rokmi.
No, tancujete výborne.
Držte ma pevne, Phineas.
Nepustím vás, lady Fanny.
Výborne! Áno.
To bolo úžasné, lady Fanny.
Inšpektor Boxer.
Nuž, myslím, že plukovník Branson
má otázku k zavlažovaniu pasienkov.
S vodou si nerobte starosti. Je tam všetko.
Jazerá, rieky, potoky, rybníky.
Dosť pre vaše svine aj kozy, aby sa napili a vyšantili.
Budú si žiť ako v raji.
A všetko je čisté a svieže ako... holub po daždi.
Pozrite, rád vám o tom porozprávam viac,
ale čaká na mňa klient, čo si práve kúpil 10 000 akrov prvotriednej pôdy.
Takže, prepáčte, páni.
Vravel som vám. Musíme do toho ísť.
Nič sa neboj. Len dýchaj a nechaj slová plynúť.
Čo tu vy dvaja robíte?
Mali ste šlohnúť donačnú listinu.
Nemôžeme. Aputi má trému.
Len mi viac sedia Júliine repliky.
Už som vám povedal, že na javisko nepôjdete.
Doneste mi tie papiere. Tí pánkovia už nedočkavo čakajú.
Ďakujem vám všetkým, že ste privítali môjho brata Dickieho v Port Victory.
Teraz...
by som rád...
Čo tu robíš?
Naučil ma mnohým veciam, keď sme vyrastali.
Veciam, ktoré ovplyvňujú moje rozhodnutia dodnes.
A hoci sme sa už dlho nevideli,
nikdy nezabudnem na deň, keď ma Dickie ešte ako chlapca zobral
na Poľnohospodársku výstavu v Shropshire
a priviedol ma k veľkej vášni môjho života, tekvici.
- A teraz... - Posuň sa, Edders, preboha.
Áno.
Dámy a páni,
mám veľkú radosť, že tu môžem byť s vami.
Dúfam, že bratovu vládu znášate,
či už v dobrom, alebo v zlom.
Skôr v zlom.
Ale vedzte, že som tu
so skúsenosťami bývalého miestokráľa,
aby som mu pomohol s pokorou a gráciou.
Takže, prípitok.
Na mňa! Áno?
- Poď, ideme po donačnú listinu. - Tak tu ste.
Áno. Nuž, páni, dámy...
Hľadala som vás všade.
Poďte. Ste na rade.
Vlastne, madam, my sme...
- Pán Fagin, donačné listiny. - Hneď to bude.
- ...a priateľ, Dickie. - Áno.
Na Dickieho!
Dočerta, spravím to sám!
Je to parádny chlapík
- Je to parádny chlapík - Ja som parádny chlapík
A to vie každý z nás
Prestaň blázniť.
Čo to robíš?
Kam ideš?
Nemal by si sa tu hrať.
Je to nebezpečné.
Cassandra?
Cassandra!
Čo sa deje?
Má zrakové halucinácie.
Smutko plače.
- Čo tu robíš? - Musel som ťa vidieť.
Jack, presne o takýchto hlúpych rizikách sme hovorili.
Potrebujem lekársku radu.
Na maškarný bál kašlem.
Ja tiež.
- Keď myslíš. - Čo tým chceš povedať?
Čo vieš o epilepsii?
To, čo všetci.
Nikto jej vlastne nerozumie.
Ako ani ja tomu, prečo si taký nevrlý.
Myslím, že pád a úder do hlavy
spôsobili tlak na mozog
a ten zhoršuje jej skrytú epilepsiu.
Aký tlak konkrétne?
Subdurálne krvácanie, ktoré treba vypustiť,
- skôr než jej poškodí mozog. - Ale kde presne?
To neviem.
Ak je vzadu, treba urobiť lumbálnu punkciu.
- Ak vpredu, trepanáciu. - Kam ideš?
...a sme na maškarnom bále!
To nás doteraz nezastavilo.
A čo chceš urobiť? Tipnúť si a dúfať v zázrak?
- Nie. - Cassandra, poď sem.
Najprv lumbálka. Je to menší zákrok.
A ak nezaberie, trepanácia.
Si úplne nezodpovedný.
Robíš unáhlené závery bez dôkazov.
Nevieš, či tam je nejaké poškodenie.
Najprv musíme skúsiť lieky na liečenie jej symptómov.
Len kvôli tušáku jej nemôžeš rozrezať lebku.
Teba som takto zachránil.
Nie, zachránil si ma, lebo som operáciu dôkladne naplánovala.
Dobre. Tak nech rozhoduje tvoja hlava.
Ale ak to nezaberie, musíme operovať.
Som si istá, že som čítala správu o lieku, ktorý vie príznaky potlačiť.
Nie je čas na knihy. Každá chvíľa ju môže stáť život.
Takisto aj tvoja netrpezlivosť.
Lež ticho!
Čo za svetlo v okne tom?
Ale ona je moja pani. Moja láska.
Bárs by to vedela.
Inšpektor, moja dcéra zmizla.
A nejaký muž ju sledoval.
Nájdem ju, milady.
Rómeo, Rómeo.
Prečo si ty Rómeo?
Zapri otca, vzdaj sa mena svojho.
Ak nechceš, tak prisahaj lásku mi
a nebudem Kapuletovou viac.
Tie slová sú úplne zle.
Aké vydanie používajú?
Mne sa to aj tak zdá nádherne romantické.
Som z toho nervózna, Phineas.
Už sa na to nemôžem pozerať.
Môžem vám ukázať svoj keramický kútik?
Môžete mi ukázať aj celý svet, lady Fanny.
Veď čo je Montek?
Ruka, noha, tvár?
Či iná časť tela?
„Fakt nebezpečné,“ povedal.
„Nie som hlupák.“
Nie, jasné, že nie si, Lišiak.
Si prekliaty idiot.
Malý panák a klamár.
Zmluva List vlastníctva
Áno!
Áno.
Slečna Cassandra!
Slečna Cassandra?
Slečna Cassandra, ste tu?
Slečna Cassandra, ste to vy?
Lady Fanny.
Mám pocit, akoby som bol vo vašej duši.
Nemyslím si, že by to bolo veľmi zaujímavé miesto.
Neviem si predstaviť krajší svet.
Poďte.
Ukážem vám svoju vášeň.
Tak...
Sadnite si ku kruhu a tlačte dopredu.
Ukážem vám to.
Jemne.
Pritlačte a točte.
Jemne. Stláčajte.
Ste v tom skvelý, Phineas.
S vami je všetko akési jednoduché, lady Fanny.
Smiem...
byť taký smelý a pobozkať vás?
Smiete.
Phineas?
Ste v poriadku?
Phineas?
Prichytená priamo pri hline.
Nie, len sme vyrábali keramiku.
Upokojuje ma to.
Áno.
No, nič nie je pokojnejšie než mŕtvola.
Čo vás to pochytilo, že ste spáchali takú ohavnú vraždu?
Čože?
Nie! Vlasy sa mu zachytili do kruhu!
Jasné, určite.
Rozzúril vás, však?
Nie, práve naopak.
Chápem. Milenecké hádky. Niekedy sa skončia násilne.
Ale ja som mu nič neurobila!
Takže krk sa mu zlomil sám od seba?
Áno!
To vám na súde neprejde.
Ak sa to niekto dozvie, na rade je váš krk.
Zdá sa, že písať viete, lady Fanny.
Píšem výborne.
Tak dobre.
Mám nápad.
Pekne mi opíšete túto donačnú listinu
a ja sa postarám o túto hlinenú sošku.
„Hlinenú sošku“?
On je moje zlaté mačiatko.
Už nie.
Chcete, aby som sfalšovala vládny dokument?
Nie je to protizákonné?
Máte tu mŕtvolu s vykrúteným krkom.
To je protizákonné.
Pozrite.
Sľubujem, že vás neudám.
Nikto sa nedozvie o úbohom Phineasovi?
Nikdy. Prisahám.
Čo iné mi ostáva?
Zbohom, princ môj.
Výborne. Všetci sa môžeme vrátiť na vašu skvelú tancovačku.
Teda okrem Zlatovlásky.
- Prehľadajte južné krídlo. - Áno.
Toto by malo uľaviť od príznakov
a získať nám čas na dôkladnejšie vyšetrenie.
Kriste.
Okamžite otvorte dvere!
To je Boxer.
Našli ste ju?
Belle?
Už to skoro mám.
Cassandra!
Kalomel, sóda, krieda, ortuť.
Napočítam do troch a potom tie dvere vyrazím!
Belle, pohni si.
- Jeden! - Lyžica. Kde je lyžica?
Dva!
Cassandra, vypi to, prosím. Tu máš.
Tri!
Čo to vyvádzate, inšpektor?
Ste obe v poriadku?
Odíďte z mojej izby!
Nepúšťam sem mužov.
- Myslel som, že... - Žiadny vrah tu nie je, inšpektor.
Len ženské veci.
Prosím.
Odpusťte. Ospravedlňujem sa.
Lady Belle mi pomáhala so Smutkom, mama.
A aj...
Bolí ťa ešte hlava, Cassandra?
Nie, cítim sa veľmi dobre.
A kde je teraz Smutko?
Je preč.
- Ďakujem vám, lady Belle. - Áno.
Vezmite ju do nemocnice na pozorovanie, lady Mumbyová.
- Za sestrou Baggettovou. - Vďaka. Pôjdeme.
Mala si pravdu.
A ty si bol splašený.
- Ďakujeme. - Ste veľmi milí.
- Robíme to pre vás. - To je od vás milé.
Ďakujeme.
- Ale boli sme dobrí! - Hej, fakt dobrí.
To tvoje: „Do rána chcem vravieť dobrú noc.“ Dojemné.
A to tvoje: „Sľub oddanosti mi srdce rozpoltil.“
Dosť bolo lezenia si do zadkov,
hybajte do dielne.
Je tam mŕtvola, o ktorú sa treba postarať.
Tak poďte.
No tak.
Nie je to žiadna sláva.
Ruky sa mi stále trasú od smútku,
ale myslím, že to postačí.
Do toho. Čítajte.
„Týmto sa 'meno' udeľuje právo na vlastníctvo
„dvesto akrov prvotriednej pôdy v srdci Strednej Austrálie.
„Dané mojou rukou a pečaťou. Guvernér Edmund Fox.“
Bravo, lady Fanny.
Bravo.
Ste riadna švindliarka.
- Čože? - Švindiarka.
Podvodníčka.
Klamárka. Podfukárka. Ošmekárka. Šudiarka.
Ste zločinecká majsterka, milady.
- Naozaj? - Áno!
Mŕtvola, ukradnutá donačná listina, falzifikát,
a pritom ešte stíhate hostiť parádnu tancovačku.
Ste ozajstný zločinecký génius, madam.
Naozaj?
Možno... Možno je to moje pravé poslanie.
Áno.
Áno, a ja mám...
Mám pre vás dosť práce.
Moja banda veselých chlapíkov by uvítala veselú dámu.
Ak dovolíte,
vrátim tieto donačné listiny ich právoplatným majiteľom.
Nevšímajte si nášho zajka. Trochu to prehnal so šampanským.
Ďakujem, že ste prišli!
Cítiš sa lepšie?
Som v poriadku.
Ďakujem, profesor.
Cassandra.
Ten tvoj smutný kamarát... povedal ti niekedy svoje meno?
Viete to s deťmi.
Aj ja som mal kedysi syna.
Na krátky čas.
To je mi veľmi ľúto. Netušila som.
Povedal mi, že ho bolí bruško, no mal som príliš veľa práce v nemocnici.
Ráno ho moja žena
našla mŕtveho v posteli.
Septická apendicitída.
Ako sa volal?
Alfie.
Budem sa modliť za jeho dušu.
Modlite sa aj za moju.
Belle!
Kde si?
Si tu?
Pár hostí sa s tebou chce rozlúčiť.
Jack, musíš ísť.
- Belle! - Ak ťa chytia, obesia ťa.
- Nie, počkaj. - Jack!
Jack, slová. Použi slová. Len so mnou hovor.
Neviem po latinsky...
- A čo s tým? - ...ani po grécky.
A nikdy nebudem tancovať ako pánko. A ani nechcem.
Jack Dawkins, ty žiarliš?
Áno.
Jasné, že žiarlim.
Belle! Kde si?
Choď!
Preklad titulkov: Tímea Varghová